**Poziv za prijavu za pohađanje Programa obuke za unutrašnjeg revizora u javnom sektoru Crne Gore**

Uprava za kadrove u saradnji sa Ministarstvom finansija i socijalnog staranja organizuje sertifikaciju unutrašnjih revizora u skladu sa Programom obuke za unutrašnjeg revizora u javnom sektoru.

Program utvrđuje Ministarstvo finansije i socijalnog staranja, a sprovodi Uprava za kadrove.

Sredstva za realizaciju programa obezbjeđuju se u budžetu Crne Gore.

Ovim sredstvima pokrivaju se troškovi realizacije Programa za kandidate koji su zaposleni u institucijama koje se finansiraju iz budžeta Crne Gore, odnosno budžeta jedinica lokalne samouprave.

Ostali kandidati snose troškove pohađanja Programa, u skladu sa odlukom o visini troskova koju donosi Uprava.

Program obuhvata teorijsku i praktičnu obuku iz oblasti unutrašnje revizije.

Teorijska obuka traje 35 radnih dana i obuhvata 4 predmeta:

1. Osnovi nacionalnog zakonodavstva (5 radnih dana)
2. Upravljanje i unutrašnja kontrola (10 radnih dana)
3. Osnovi unutrašnje revizije (10 radnih dana)
4. Finansijsko izvještavanje i računovodstvo u javnom sektoru (10 radnih dana)

Teorijska provjera znanja sprovodi se za svaki predmet posebno, nakon završene obuke iz tog predmeta.

**Uslovi za prijavljivanje kandidata:**

* da ima VII1 nivo kvalifikacije obrazovanja
* da ima najmanje dvije godine radnog iskustva u nivou te kvalifikacije obrazovanja.

Program se realizuje za najviše 25 kandidata.

Prije početka realizacije programa, kandidati su dužni da polažu početni test **koji će biti organizovan 22. februara 2021. godine, u 14.00 časova u prostorijama Uprave za kadrove**. Test će obuhvatiti provjeru znanja Zakona o upravljanju i unutrašnjim kontrolama ("Službeni list Crne Gore", br. 075/18).

**Prijavljivanje se može izvršiti od 04. do 19. februara 2021. godine slanjem skenirane prijave za pohađanje obuke, potpisane od strane službenika i njegovog neposrednog rukovodioca, kao i slanjem dokumenata o ispunjavanju uslova na sljedeću e-mail adresu:**

Tijana Vakirević: tijana.vakirevic@hrma.me

Olivera Perković olivera.perkovic@hrma.me

**020/201-036 Uprava za kadrove**.

**Za sve ostale informacije bićete uredno i blagovremno obaviješteni.**